

LĒMUMS

Ādažos, Ādažu novadā

2024. gada 28. martā **Nr.** **118**

**Par nekustamā īpašuma lietošanas mērķa noteikšanu zemes vienības daļai, Muižas iela 17, Ādaži**

Ādažu novada pašvaldības dome izskatīja SIA “A Komanda”, reģ. Nr. 40003702692, juridiskā adrese: O.Kalpaka iela 12, Ogre, šā gada 5.februāra iesniegumu (pašvaldības reģ. Nr. ĀNP/1-11-1/24/643) ar lūgumu noteikt nekustamā īpašuma lietošanas mērķi plānotai Muižas iela 17, Ādaži, Ādažu novads, zemes vienības ar kadastra apzīmējumu 8044 004 0188 daļai 6661 m2 platībā.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Nekustamā īpašuma Muižas iela 17, Ādaži, Ādažu nov., īpašnieks “HEAVY GRANES” OU (reģ. Nr. EE101615349) lūdz Mērniecības kompāniju SIA “A Komanda” veikt zemes vienības daļas 6661 m2 platībā ar kadastra apzīmējumu 8044 004 0188 8001 reģistrāciju Valsts zemes dienesta teritoriālajā struktūrvienībā. Iesniegumam pievienots plānotās zemes vienības daļas robežu plāna projekts.
2. Nekustamā īpašuma valsts kadastra informācijas sistēmā nekustamā īpašuma Muižas iela 17, Ādaži, Ādažu nov., zemes vienībai 8889 m2 platībā ar kadastra apzīmējumu 8044 004 0188 reģistrēts nekustamā īpašuma lietošanas mērķis – “Komercdarbības objektu apbūve”, lietošanas mērķa kods 0801.
3. Atbilstoši Ministru kabineta 2006. gada 20. jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1. apakšpunktam, lietošanas mērķi nosaka, ja tiek izveidota jauna zemes vienība vai zemes vienības daļa.
4. Kadastra likuma 9. panta pirmā daļa nosaka, ka, zemes vienībai un zemes vienības daļai vai plānotai zemes vienībai un zemes vienības daļai nosaka nekustamā īpašuma lietošanas mērķi un lietošanas mērķim piekrītošo zemes platību. To atbilstoši Ministru kabineta noteiktajai kārtībai un vietējās pašvaldības teritorijas plānojumā noteiktajai izmantošanai vai likumīgi uzsāktajai izmantošanai nosaka vietējā pašvaldība.

Pamatojoties uz Kadastra likuma 9. panta pirmo daļu, Ministru kabineta 2006. gada 20. jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 4. un 18. punktu un 16.1. apakšpunktu, kā arī Finanšu komitejas 20.03.2024. atzinumu, Ādažu novada pašvaldības dome

**NOLEMJ:**

1. Noteikt nekustamā īpašuma Muižas iela 17, Ādaži, Ādažu nov., zemes vienības ar kadastra apzīmējumu 8044 004 0188 daļai 6661 m2 platībā nekustamā īpašuma lietošanas mērķi - “Komercdarbības objektu apbūve”, lietošanas mērķa kods 0801.
2. Saglabātnekustamā īpašuma Muižas iela 17, Ādaži, Ādažu nov., zemes vienības ar kadastra apzīmējumu 8044 004 0188 daļai 2228 m2 platībā nekustamā īpašuma lietošanas mērķi – “Komercdarbības objektu apbūve”, lietošanas mērķa kods 0801.
3. Uzdot pašvaldības Centrālās pārvaldes Nekustamā īpašuma nodaļas nekustamā īpašuma un zemes lietošanas speciālistam Vollijam Kukam lēmumu iesniegt Valsts zemes dienesta Rīgas reģionālai pārvaldei reģistrēšanai Nekustamā īpašuma valsts kadastra informācijas sistēmā.
4. Uzdot lēmuma izpildes kontroli pašvaldības izpilddirektora vietniecei.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU